
వాషింగ్టన్ : పన్నుల ఎగవేత అధికంగా ఉన్న రంగాల్లో రియల్ ఎస్టేట్ వ్యాపారం ఒకటని కేంద్ర ప్రభుత్వం గుర్తించింది. ఈ రంగాన్ని జీఎస్టీ పరిథిలోకి తేవాలన్న వాదన బలంగా వినిపిస్తోంది. దీనిపై వచ్చే నెల 9న గువాహటిలో జరిగే జీఎస్టీ కౌన్సిల్ సమావేశంలో చర్చ జరగబోతోంది. కేంద్ర ఆర్థిక మంత్రి అరుణ్ జైట్లీ హార్వర్డ్ యూనివర్సిటీలో గురువారం మాట్లాడుతూ భారతదేశంలో గరిష్ఠ మొత్తం పన్నుఎగవేత, నగదు సృష్టి జరుగుతున్న, జీఎస్టీ పరిథిలో లేని రంగం రియల్ ఎస్టేట్ అని తెలిపారు. దీని కోసం రాష్ట్ర ప్రభుత్వాలు పట్టుబడుతున్నట్లు తెలిపారు. రియల్ ఎస్టేట్ రంగాన్ని జీఎస్టీ పరిథిలోకి తేవాలని తాను వ్యక్తిగతంగా బలంగా అనుకుంటున్నానని చెప్పారు. వచ్చే జీఎస్టీ సమావేశంలో దీనిపై చర్చిస్తామని చెప్పారు. దీని గురించి రెండు రకాల అభిప్రాయాలు ఉన్నాయని, చర్చల ద్వారా ఏకాభిప్రాయం కోసం కృషి చేస్తామని వివరించారు. అంతిమంగా పన్ను చెల్లించవలసినవారు వినియోగదారులేనని, జీఎస్టీ పరిథిలోకి రియల్ ఎస్టేట్ రంగాన్ని తీసుకొస్తే, వినియోగదారులే ప్రయోజనం పొందుతారని తెలిపారు. ఈ పన్ను పట్టించుకోవలసిన అవసరం లేనంత తక్కువగా ఉంటుందన్నారు. అంతిమ ఖర్చును తగ్గించడం, పన్ను పరిథిలోకి వచ్చేలా ప్రోత్సహించడం వల్ల నల్ల ఆర్థిక వ్యవస్థ తగ్గుతుందన్నారు.

vashington : pannula egavetha adhikamgaa unna rangaallo riyal estate vyaparam okatani kendra prabhutvam gurtinchindi. ee rangaanni gst parithiloki tevalanna vaadana balangaa vinipistondi. deenipai vache nela 9na guvaahatilo jarige gst counsil samavesamlo charcha jaragabotondi. kendra aardhika mantri arun jaitley harward universitylo guruvaram maatlaadutuu bhaaratadesamlo garishta mottam pannuegaveta, nagadu srushti jarugutunna, gst parithilo laeni rangam riyal estate ani telipaaru. deeni kosam rashtra prabhutvaalu pattubadutunnatlu telipaaru. riyal estate rangaanni gst parithiloki tevalani taanu vyaktigatamgaa balangaa anukuntunnanani cheppaaru. vache gst samavesamlo deenipai charchistaamani cheppaaru. deeni gurinchi rendu rakala abhipraayaalu unnaayani, charchala dwara ekabhiprayam kosam krushi chestamani vivarinchaaru. antimamgaa pannu chellinchavalasinavaaru viniyogadaarulenani, gst parithiloki riyal estate rangaanni teesukoste, viniyogadaarule prayojanam pondutaarani telipaaru. ee pannu pattinchukovalasina avasaram lenanta takkuvagaa untundannaaru. antima kharchunu tagginchadam, pannu parithiloki vachela prothsahinchadam valla nalla aardhika vyavastha taggutundannaru.